[{"text_idx": "#000000", "text": "Iechyd Amgylchedd: Pryder effaith toriadau"}, {"text_idx": "#000001", "text": "Mae cyfarwyddwr Sefydliad Siartredig Iechyd yr Amgylchedd yng Nghymru wedi codi pryderon difrifol am effaith toriadau gan gynghorau ar draws Cymru ar iechyd amgylcheddol."}, {"text_idx": "#000002", "text": "Mae swyddogion iechyd yr amgylchedd yn gyfrifol am arolygu safonau a diogelwch bwytai, trwyddedu, rheoli cw\u0302n a llu o wasanaethau eraill."}, {"text_idx": "#000003", "text": "Mewn llythyr at Gyngor Sir Penfro, sydd wedi dod i sylw rhaglen y Post Cyntaf ar BBC Radio Cymru, mae Julie Barratt yn rhybuddio y gallai toriadau gan y cyngor hwnnw i gyllideb iechyd yr amgylchedd fod yn \"drychinebus\"."}, {"text_idx": "#000004", "text": "Mae hi'n dweud bod cynghorau yn colli swyddogion iechyd amgylcheddol profiadol a gwybodus wrth i gyllidebau gael eu torri ar draws Cymru."}, {"text_idx": "#000005", "text": "Dywed Llywodraeth Cymru eu bod wedi amddiffyn yr arian i gynghorau yn ystod cyfnod y Cynulliad presennol."}, {"text_idx": "#000006", "text": "Yn ei llythyr, mae Julie Barratt yn dweud y gallai'r toriadau yn Sir Benfro o \u00a3300,000 i gyllideb o \u00a31.9m \"fygwth iechyd a lles aelodau mwyaf bregus y gymdeithas.\""}, {"text_idx": "#000009", "text": "Wrth ymateb i'r feirniadaeth, dywedodd y Cynghorydd Huw George, yr aelod cabinet sydd yn gyfrifol am wasanaethau Amgylcheddol, bod \"mwy a mwy\" o gyfrifoldebau statudol i gynghorau ond gyda \"llai a llai\" o arian o Gaerdydd."}, {"text_idx": "#000012", "text": "\"Mae mwy o gyfrifoldebau yn dod gyda llai o arian... mi fyddwn ni yn gofyn os ydych chi yn cyflwyno deddf newydd, yna rhowch yr arian i fynd gyda'r ddeddf.\""}, {"text_idx": "#000013", "text": "Yn o\u0302l Llywodraeth Cymru, maen nhw wedi amddiffyn yr arian i gynghorau yn ystod cyfnod y Cynulliad presennol."}, {"text_idx": "#000014", "text": "Dywedodd llefarydd ar ran y llywodraeth: \"Mae gwariant wedi cynyddu 2.5% yng Nghymru - i gymharu a\u0302 thoriad 10% yn Lloegr mewn termau arian parod."}, {"text_idx": "#000015", "text": "\"Cyfrifoldeb awdurdodau lleol yw gwneud penderfyniadau ar sut i ddefnyddio'r arian sydd yn dod o Gaerdydd ynghyd ag arian sydd yn cael ei godi yn lleol.\""}, {"text_idx": "#000016", "text": "Prif StraeonCynlluniau am dreth twristiaeth i Gymru gam yn nesPublished12 awr yn o\u0302lCam ymlaen i gynllun cludo dw\u0302r o Bowys i LoegrPublished11 awr yn o\u0302lCyfarfod cyhoeddus ar ddyfodol meddygfa PorthmadogPublished9 awr yn o\u0302l"}, {"text_idx": "#000017", "text": "Cynlluniau am dreth twristiaeth i Gymru gam yn nes"}, {"text_idx": "#000018", "text": "Cam ymlaen i gynllun cludo dw\u0302r o Bowys i Loegr"}, {"text_idx": "#000025", "text": "Gareth Ward: Yr angerdd a'r aberth tu o\u0302l fy nghoginio"}]